|  |  |  |
| --- | --- | --- |
| **Tantárgy neve: Magyarország képe a német irodalomban** | **Kódja:** **NBB\_GE138G3** | **Kreditszáma: 3** |
| A tanóra típusa: **szem.** száma: **2** |
| A számonkérés módja: **gyj.** |
| A tantárgy tantervi helye: **3. félév** |
| Előtanulmányi feltételek: *-* |
| **Tantárgyleírás:** Az utóbbi két-három évtizedben Európa-szerte fellendültek az országok külföldi megítélésének változását bemutató imagológiai kutatások, s az elméleti, módszertani alapok kidolgozása mellett számos konkrét eredmény született. A német irodalom Magyarország-képének intenzív vizsgálatát Turóczi-Trostler József kezdeményezései nyomán az elmúlt években mind német, mind magyar részről jelentősen tovább fejlesztették. A német irodalom Magyarország-képének diakrón vizsgálata a kevéssé ismert irodalmi és hagyományozódási folyamatok nyomon követése mellett többek között jó lehetőséget kínál kultúrtörténeti, antropológiai, retorikai, toposztörténeti szempontok érvényesítésére, a külső reflexiós törekvések számbavételére és kritikai összevetésére a belső önértelmezésekkel. Megfogalmazhatók a nemzetek fölötti Európa és az egyes országok tudati reprezentációja közti viszony problémái. Fontos feladat a kulturális és irodalmi minták szerepének bemutatása, a különféle konstrukciós alternatívák és mítoszképződési folyamatok működésének elemzése, a két ország kulturális és irodalmi kapcsolatainak számbavétele. Tárgyalni fogjuk az imagológia történeti és irodalmi forrásait, a reflexió változását, társadalmi-kulturális meghatározottságát és hatását a történeti folyamatokra.**Az oktatás nyelve: német** |
|  |
| **Ajánlott olvasmányok:*** Turóczi-Trostler József: Magyar elemek a XVII. század német irodalmában. Temesvár, 1914.
* Turóczi-Trostler, József: Ungarische Stoffe in der deutschen Literatur des XVII. Jahrhunderts. In: Ungarische Rundschau, 1915, 157–179.
* Kühlmann, Wilhelm/Schindling, Anton (Hgg.): Deutschland und Ungarn in ihren Bildungs- und Wissenschaftsbeziehungen während der Renaissance. Stuttgart: Steiner, 2004.
* Fata, Márta (Hg.): Das Ungarnbild der deutschen Historiographie. Stuttgart: Steiner, 2004.
* Fassel, Horst (Hg.): Pannonien vermessen: Ungarnbilder in der deutschen Literatur von Ekkehard IV. bis Siegfried Lenz. Stuttgart: Institut für donauschwäbische Geschichte und Landeskunde Tübingen, 2004.
* Pataki Ferenc/Ritoók Zsigmond (Hgg.): Magyarságkép és történeti változásai: Magyarország az ezredfordulón. Stratégiai kutatások a Magyar Tudományos Akadémián. Műhelytanulmányok (Ungarnbild und seine historischen Veränderungen: Ungarn an der Jahrtausendwende. Strategische Forschungen an der Ungarischen Akademie der Wissenschaften. Werkstattstudien). Budapest: Magyar Tudományos Akadémia, 1999.
* Breuer, Dieter/Tüskés, Gábor (Hgg.): Das Ungarnbild in der deutschen Literatur der frühen Neuzeit: Der Ungarische oder Dacianische Simplicissimus im Kontext barocker Reiseerzählungen und Simpliziaden. Peter Lang: Bern, 2005.
 |
|  |
| **Tantárgy felelőse: Dr. habil. Tüskés Gábor DSc** |
| **Tantárgy oktatásába bevont oktató(k): dr. habil. Tüskés Gábor DSc, dr. Kalocsai-Varga Éva PhD** |